open-index/open-wikipedia-markdown huggingface dataset:
Irina Lobachyova

**rina Viktorovna Lobacheva** (*[[ruscha]]: Ири́на Ви́кторовна Лобачёва;* 1973-yil 18-fevral, Ivanteevka, Moskva viloyati) — muz ustida raqs boʻyicha musobaqalarda qatnashgan rus figurali uchuvchisi. Ilya Averbux bilan juftlikda 2022-yilgi Olimpiya oʻyinlarining kumush medal sovrindori. 2002-yilda Jahon chempioni, 2003-yilda Yevropa chempioni, Rossiya chempioni (1997, 2000 — 2002) boʻlgan. Irina Rossiyada xizmat koʻrsatgan sport ustasi.

## Tarjimayi holi
Irina 1979-yilda figurali uchish bilan shugʻullanishni boshlagan. Birinchi sherigi Aleksey Pospelov boʻlgan. Unga Natalya Dubinskaya murabbiylik qilgan.

1992-yilda Irina oʻsha paytda Marina Anisina bilan juftlikda konkida uchuvchi Ilya Averbuxga qiziqib qolgan. Shundan soʻng murabbiylar Averbuxni Lobacheva bilan juftlikka qoʻydilar. Juftlik 1994-yilda murabbiylari Natalya Linichuk va Gennadiy Karponosov bilan birgalikda AQShning Delaver shtatiga koʻchib oʻtishdi.

1995-yil 10-martda Irina sherigi Ilya Averbuxga turmushga chiqdi.

2003-yilda Lobacheva va Averbux juftligi havaskor sportdagi faoliyatini yakunladi.

Irina 2004-yil 3-martda oʻgʻli Martinni dunyoga keltirdi.

Irina qoʻshiqchi Valeriy Syutkin („Zvyozdi na ldu“), aktyor Dmitriy Maryanov („Lednikoviy period“) va aktyor Vladimir Shevelkov („Lednikoviy period“) bilan juftlikda va yana Dmitriy Maryanov bilan („Lednikoviy period“ koʻrsatuvining uchinchi mavsumida, 2009-yilda) Birinchi kanalda efirga uzatilgan „Zvyozdi na ldu“ va „Lednikoviy period“ loyihalarida ishtirok etgan. 2010-yilda Birinchi kanalda efirga uzatiluvchi „Lyod i plamen“ loyihasida aktyor Denis Matrosov bilan juftlikda ishtirok etdi.

2007-yil noyabr oyida Irina va Ilya Ilyaning shaxsiy hayotidagi voqealar tufayli ajralishlarini eʼlon qilishdi. Buning sababi, Averbuxning „Lednikoviy period“da ishtirok etgan aktrisa bilan ishqiy munosabati edi, shundan soʻng bu aktrisa Ilyadan oʻgʻil koʻrdi.

2009—2011-yillarda Irina aktyor Dmitriy Maryanov bilan norasmiy nikohda yashagan. Keyinchalik u figurali uchish boʻyicha murabbiy (oʻzidan 17 yosh kichik) Ivan Tretyakovga turmushga chiqdi.

2020-yil 23-iyulda er-xotin rasman ajrashishdi.

Hozirda Irina Lobacheva murabbiy. U Belorussiya vakili Kseniya Shmirina / Yegor Maistrov juftligi bilan ishlagan.

## Davlat mukofotlari

* Doʻstlik ordeni (2003) — jismoniy tarbiya va sportni rivojlantirishga qoʻshgan ulkan hissasi, 2002-yilda Salt Lake City shahrida boʻlib oʻtgan XIX Olimpiada oʻyinlaridagi yuksak sport yutuqlari uchun.

## Natijalari
(Averbux bilan)

## Manbalar
Dengiz boʻyidagi Sasseks

**Sussex by the Sea** (shuningdek, „A Horse Galloping“) — 1907-yilda William Ward-Higgs tomonidan yozilgan qoʻshiq boʻlib, Sasseksning norasmiy okrug madhiyasi hisoblanadi. Madhiya butun Sasseks boʻylab mashhur boʻlib, butun okrugdagi bayramlarda muntazam kuylanadi. 

## Matn

## Manbalar

## Havolalar
* See the full words for Sussex by the Sea 
* Score of the tune
* The different versions
* Royal Sussex Regiment — history of the march (includes mp3)
Barbara Fusar-Poli

**Barbara Fusar-Poli** (1972-yil 6-fevral) — muz ustida raqs boʻyicha musobaqalarda qatnashgan italiyalik figurali uchuvchi. Sherigi Maurizio Margaglio bilan birga 2001-yilgi jahon chempioni, 2001-yilgi Yevropa chempioni, uch karra Olimpiada ishtirokchisi, 2002-yilgi Salt Lake Citi (AQSh) da boʻlib oʻtgan Olimpiadaning bronza medali sovrindori boʻlgan. Juftlik 2006-yil Turinda boʻlib oʻtgan Olimpiadada ishtirok etgandan soʻng, havaskor sport faoliyatini yakunlagan.

## Faoliyati
Fusar-Poli / Margallo juftligi texnik jihatdan murakkab elementlarga ega, hayajonli hissiy uslub bilan ajralib turardi (ikkalasida ham italyancha milliy xarakter xususiyatlari bor).

Juftlik 2000—2001-yilgi mavsumda ular rossiyalik murabbiy T. Tarasova bilan hamkorlik evaziga barcha musobaqalarda gʻalaba qozonishgan.

Fusar-Poli faoliyatining boshida Matteo Bonfa, keyin esa Alberto Reani bilan sport juftligi hosil qilgan. Reani nafaqaga chiqqanidan soʻng, Barbara Maurizio Margaglio u bilan sheriklikda konkida uchishini soʻradi. Barbara va Margaglio 1994—1995-yillarda konkida uchishni boshladilar va faoliyatining birinchi yillarida bir qancha muvaffaqiyatlarga erishdilar, jumladan bir nechta Gran-pri medallarini qoʻlga kiritdilar. 1999—2000-yillarda Yevropa va jahon chempionatlarida ilk medallarini qoʻlga kiritib, har ikki musobaqada ham ikkinchi oʻrinni egalladi.

Keyingi mavsum duet uchun juda muvaffaqiyatli boʻldi, ular ishtirok etgan har bir musobaqada gʻalaba qozondi va har qanday dasturda Jahon chempionligini qoʻlga kiritgan birinchi italiyaliklar boʻldi. Ular 2001—2002-yilgi mavsumda u qadar muvaffaqiyat qozona olishmadi va 2002-yilgi Qishki Olimpiya oʻyinlarida uchinchi oʻrinni egallashdi. Margaglio erkin dastur namoyishi paytida yiqilib tushganidan soʻng, ularning Olimpiadadagi medali bahs-munozaralardan xoli boʻlmadi. Natija beshinchi oʻrinni egallagan Litva jamoasi tomonidan norozilik bildirildi, ammo norozilik rad etildi. Fusar-Poli / Margaglio juftligi 2002-yilgi Jahon chempionatida ishtirok etmadi va 2005—2006-yilgi mavsumgacha musobaqalarda qatnashmadi.

Sport faoliyatinig oxirida Barbara murabbiy va xoreograf boʻldi. Margallo bilan birga turli muz shoularida qatnashadi. Barbara sobiq italiyalik short-treker Diego Kattaniga turmushga chiqqan, ularning ikki farzandi bor.

## Natijalari
(Margaglio bilan)

## Manbalar
Meiva (Gunma)

Yaponiyaning Gunma prefekturasida joylashgan shaharchadir. 2020-yil 1-oktabr holatiga koʻra, shaharchada 4303 ta xonadonda 11154 nafar aholi istiqomat qilgan, aholi zichligi har kvadrat kilometrga 570 nafardan toʻgʻri keladi. Shaharning umumiy maydoni 19,64 kvadrat kilometr (7,58 mi²) ni tashkil etadi.

## Geografiya
Meiva shimoliy Kanto tekisligida Gunma prefekturasining oʻta janubiy burchagida joylashgan boʻlib, janubda Saitama prefekturasi bilan chegaradosh. Uning sharqdan-gʻarbga tomon uzunligi  ni va shimoldan janubga tomon uzunligi  ni tashkil etadi. Shahardan Tone daryosi oqib oʻtadi. Poytaxt Tokiodan  uzoqlikda boʻlib, uning koʻplab aholisi ish yoki oʻqish uchun Tokioga qatnashadi.

### Atrofdagi munitsipalitetlar
Gunma prefekturasi

* Tatebayashi
* Chiyoda
* Itakura

Saitama prefekturasi

* Hanyu
* Gyoda

### Iqlimi
Meyva nam kontinental iqlimga ega (Köppen *Cfa*) boʻliq issiq yoz va sovuq qish bilan tavsiflanadi. Meivada oʻrtacha yillik harorat 14,5 °C ni tashkil etadi. Yillik oʻrtacha yogʻin miqdori 1291 mm boʻlib, sentyabr esa eng seryogʻin oy hisoblanadi. Avgustda eng yuqori harorat 26,7 °C, eng past harorati esa yanvarda, 3,3 °C atrofida boʻladi.

## Demografiyasi
Yaponiya aholini roʻyxatga olish maʼlumotlariga koʻra, Meiva aholisi soni 2000-yilda eng yuqori choʻqqiga chiqqan va shundan beri bir oz kamaygan.

## Tarixi
Sanuki, Umeshima va Chieda qishloqlari 1889-yil 1-aprelda Gunma prefekturasining Ora tumanida Meidzi qayta tiklanishidan keyin zamonaviy munitsipalitetlar tizimini yaratish bilan barpo etilgan. 1955-yil 1-martda uchta qishloq birlashib, Meiva qishlog‘ini tashkil qiladi. Meiva 1998-yil 1-oktyabrda shaharcha maqomiga koʻtarildi.

## Hukumat
Meiva toʻgʻridan-toʻgʻri saylanadigan mer va 12 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Meiva, Ora tumanidagi boshqa munitsipalitetlar bilan birgalikda Gunma prefekturasi assambleyasiga uchta aʼzoni qoʻshish huquqi mavjud. Milliy siyosat nuqtai nazaridan, shahar Yaponiya Diet quyi palatasining Gunma 3-okrugi tarkibiga kiradi.

## Iqtisodiyoti
Meiva asosan Tokio va yaqin joylashgan Tatebayashi shaharlari uchun yotoqxona jamoasi vazifasini bajaradi. Qishloq xoʻjaligi mahsulotlariga yapon noki, Kyoho uzumlari , siklamen, chinnigullar va shaftoli kabilar kiradi.

## Taʼlim tizimi
Meivada shahar hukumati tomonidan boshqariladigan ikkita davlat boshlangʻich maktabi va bitta davlat oʻrta maktabi shuningdek, Gunma prefekturasi taʼlim kengashi tomonidan boshqariladigan bitta davlat oʻrta maktabi faoliyat yuritadi.

## Transport

### Temir yoʻl
 Tobu temir yoʻli — Tobu Isesaki liniyasi

* Kavamata

### Magistral yoʻl

* Milliy yoʻnalish 122
## Galereya

## Manbalar

## Havolalar

* Rasmiy veb -sayt
Gwendal Peizerat

**Gwendal Peizerat** (*talaffuzi: Gvendal Peyzera;* 1972-yil 21-aprel, Bron, Fransiya) — fransuz sportchisi, Marina Anisina bilan birga figurali uchish (muz ustida sport raqsi) boʻyicha 2000-yilda jahon chempioni va 2002-yilda Olimpiya chempioni unvonini qoʻlga kiritgan. Sobiq sherigi Marina Morel bilan birga 1991-yildagi oʻsmirlar oʻrtasidagi jahon chempioni hisoblanadi.

## Faoliyati
Gwendal Peizerat konkida uchishni 4 yoshida boshlagan. Marina Morel bilan birga 1989-yilda oʻsmirlar oʻrtasidagi Jahon chempionatida bronza medali va 1991-yilda kumush medalni qoʻlga kiritgan. Bu ikki chempionat oʻrtasidagi davrda1990-yilgi oʻsmirlar oʻrtasidagi Jahon chempionatidagi natijaga koʻra bu juftlik shohsupaga yaqin joydan oʻrin olgan.

1993-yilda Peizerat sheriksiz qolgan rossiyalik figurali uchish boʻyicha oʻsmirlar oʻrtasidagi Jahon chempioni Marina Anisina bilan juftlashish taklifini olgan. Juftlik Lion vakili sifatida qatnashishni boshladilar va Marina Anisina Fransiya fuqaroligini olgandan soʻng, Olimpiya oʻyinlarida Fransiyani himoya qila boshladi, chunki Peizera Rossiya uchun oʻynashdan bosh tortdgan.

Anisina / Peizerat juftligi 2002-yilgi Olimpiadada gʻalaba qozonganidan soʻng, oʻz faoliyatini yakunlagan va 2002-yilgi Jahon chempionatida ishtirok etmagan. Oʻshandan beri juftlik birga turli shoularda ishtirok etishadi.

## Sportdan keyin
Sport faoliyati davomida Gwendal Peizerat universitetni „sport menejmenti“ va „kimyo“ yoʻnalishi boʻyicha tamomlagan va hozirda Eurosport kanalida sport sharhlovchisi boʻlib ishlaydi. Bundan tashqari, Gwendal pianino chalishni, ot minishni, toqqa chiqishni va suv changʻisini yoqtiradi.

2003-yilda u mashhur fransuz shousi „Fort Boyard“ da ishtirok etdi: oʻyin paytidagi epizodlarning birida u chap yelkasini chiqarib oldi, lekin topshiriqni muddatidan oldin toʻxtatmadi va oxirigacha bajardi.

2008-yilda Gvendal Peizerat Rossiyaning RTR telekanalining „Zvyozdniy lyod“ telekoʻrsatuvida ishtirok etdi, u teleboshlovchi Lera Kudryavtseva bilan juftlikda gʻolib chiqdi.

## Davlat mukofotlari

* Faxriy legion ordeni (2003)
* Milliy xizmatlari uchun ordeni (1998)

## Natijalari
* (Anisina bilan)*

* (Morel bilan)*

## Manbalar
Kolumbiya — Yaponiya munosabatlari

**Kolumbiya — Yaponiya munosabatlari** (; ) Kolumbiya va Yaponiya oʻrtasidagi diplomatik munosabatlarga ishora qiladi. Oʻzaro munosabatlar rasman 1908-yilda oʻrnatilgan, faqat Ikkinchi Jahon urushining avj olishi bilan 1942- va 1954-yillar orasida uzilgan.  Aloqalar asosan Yaponiya manfaatlarini qoʻllab-quvvatlaydigan tijorat savdosiga, madaniy almashinuvlarga va Kolumbiyaga texnologik va xayriya yordamiga asoslangan.

## Tarixi

Kolumbiya va Yaponiya oʻrtasidagi diplomatik munosabatlar 1908-yil 25-mayda AQSh poytaxti Vashingtondaimzolangan Doʻstlik, savdo va navigatsiya aloqalari nomli shartnomadan keyin oʻrnatilgan. Biroq, birinchi rasmiy elchixona Yaponiya tomonidan 1934-yilda Kolumbiyaning Bogota shahrida tashkil etilgan va keyingi yili Kolumbiya Tokioda oʻz elchixonasini ochgan.

Yaponiyaga birinchi kolumbiyalik tashrif buyurgan sayohatchi Nikolas Tanko Almero (1830—1890) 1871-yilning noyabrida ikki davlat oʻrtasida diplomatik munosabatlar oʻrnatilishidan oldin kelgan. Nikolas, kolumbiyalik, boy va badavlat odamning oʻgʻli boʻlib, Yaponiya tarixi, iqtisodiy ahvoli, urf-odatlari va yapon diniy qarashlari haqida batafsil maʼlumot beruvchi sayohat jurnallarini nashr ettirgan

## Savdo aloqalari
Kolumbiyaning Yaponiyadagi elchixonasi maʼlumotlariga koʻra, ikki davlat oʻrtasidagi savdo aloqalari tobora faollashib bormoqda. 1996-yilda Yaponiya Kolumbiya importining 722,5 million AQSh dollari (umumiy Kolumbiya importining 5,6 %) bilan AQSh va Venesueladan keyin uchinchi oʻrinni egalladi. Boshqa tomondan, Yaponiya 348,6 million AQSh dollarini import qildi (Yaponiya importining 1 % dan kam).

Kolumbiyaga eksport qilinadigan yapon mahsulotlari asosan yigʻilgan transport vositalari, avtomobil ehtiyot qismlari, videokameralar va aloqa moslamalari boʻlsa, Kolumbiya mahsulotlari koʻpincha qahva, don va nikel, kichik miqyosda zumrad, ekzotik sudraluvchilar terisi va shokolad eksport qilinadi. Yaqinda gullar va charm mahsulotlarini ham eksport qilish boshlandi. Nisbatan past savdo ayirboshlash Yaponiyaning boshqa Lotin Amerikasi mamlakatlaridagi geostrategik manfaatlari bilan bogʻliq, masalan, Braziliya (mamlakatda muhim miqdordagi yapon muhojirlari mavjud), Meksika, Chili, Peru va Argentina. Boshqa tomondan, kolumbiyalik ishlab chiqaruvchilar uchun eksport natijalari Yaponiyaga koʻproq mahsulot joʻnatish uchun juda qimmatga tushadi, chunki iqtisodiy cheklovlar kamroq boʻlsa yaqin atrofdagi boshqa davlatlar tejamkor bozorlarni taklif qiladi.

## Manbalar

## Havolalar

* Yaponiyaning Kolumbiyadagi elchixonasi
*  
* Kolumbiyaning Yaponiyadagi elchixonasi
Natasha McKay

**Natasha McKay** (*talaffuzi: Natasha Makkey*; 1945-yil 14-yanvar Dandi) — yakkalik figurali uchish musobaqalarida qatnashadigan shotlandiyalik figurali uchuvchi. Natasha Buyuk Britaniyani xalqaro turnirlarda himoya qiladi. McKay oltita xalqaro mukofot, jumladan, toʻrtta oltin medalni qoʻlga kiritgan. U uch karra Britaniya chempioni.

## Tarjimayi holi
McKay 1995-yil 14-yanvarda Shotlandiyaning Dandi shahrida tugʻilgan. U Dandidagi Sent-Jon maktabida () oʻqiganva 2008-yilda Koventriga (Angliya) koʻchib oʻtgan. U 2012-yilda Dandiga qaytib kelgan.

## Faoliyati
McKay konkida uchishni 2002-yilda boshlagan.

McKay 2009—2010-yilgi mavsumda Buyuk Britaniya chempionatida oʻsmirlar oʻrtasida bronza medalini qoʻlga kiritdi. 2011-yil fevral oyida Liberetsda boʻlib oʻtgan Yevropa yoshlar Olimpiya festivalida 22-oʻrinni egalladi.

2012—2013-yilgi mavsumda McKay oʻzining birinchi marta oʻsmirlar oʻrtasidagi Gran-pri seriyasiga kirdi va Bledda (Sloveniya) boʻlib oʻtgan musobaqada 24-oʻrinni egallab, milliy chempionatda oʻsmirlar darajasida ikkinchi bronza medalini qoʻlga kiritdi. Figurali uchuvchi Dandida Debi va Saymon Briggs murabbiyligida mashq qildi.

2014—2015-yilgi mavsumda McKay Buyuk Britaniyaning kattalar oʻrtasidagi chempionatida qatnashib, bronza medalini qoʻlga kiritdi. Keyingi yili u beshinchi oʻrinni egalladi.

McKay 2016-yil noyabr oyida Andorra ochiq turnirida oltin medalni qoʻlga kiritdi va bir oy oʻtib Britaniya chempioniga aylandi. 2017-yil yanvar oyida McKay Skate Helena turnirida qatnashib, oltin medalni qoʻlga kiritdi. Figurali uchuvchining natijalari 2017-yilda Ostravada boʻlib oʻtadigan Yevropa chempionatida oʻz mamlakatini himoya qilish huquqini qoʻlga kiritish imkonini berdi. Chexiya Respublikasida u qisqa dasturda 24-oʻrinni egalladi, faqat soʻnggi oʻrin bilan erkin dasturda konki uchish huquqini qoʻlga kiritdi, keyin esa ushbu dasturda16-oʻrinni egalladi. McKay umumiy hisobda 18-oʻringa koʻtarildi.

2018-yil dekabr oyida McKay oʻzining uchinchi marta milliy chempionligini qoʻlga kiritdi.

## Dasturlari

## Natijalar

## Manbalar
25-y etaj

„**25-y etaj**“ (, yaʼni „25-qavat“) — „Korni“ rus musiqiy guruhi ijro etgan qoʻshiq. 2005-yilning may oyida singl oʻlaroq chiqilgan. Shuningdek, guruhning oʻsha yili 25-may kuni eʼlon qilingan „Dnevniki“ nomli ikkinchi, toʻrt qismdan iborat studiyaviy albomiga kiritilgan. „25-y etaj“ guruh repertuaridagi eng taniqli qoʻshiqlarning biridir. Tarona kuyini Igor Matviyenko, soʻzini esa Pavel Jangun yozgan. Qoʻshiq nafaqat Rossiyada, balki bir necha MDH davlatida xitga aylangan. 2005-yil guruh qoʻshiq uchun „Zolotoy grammofon“ mukofoti bilan taqdirlangan.

„Dnevniki“ albomi guruhning har bir aʼzosi ijro etgan qoʻshiqlar kiritilgan toʻrt qismdan iborat boʻlib, har bir albomga „25-y etaj“ qoʻshigʻining asosiy versiyasi kiritilgan. Shuningdek, har bir albomdan qoʻshiqning qoʻshimcha, oʻzgartirilgan versiyasi bonus trek oʻlaroq oʻrin olgan. „Dnevniki Aleksandra Berdnikova“ albomi uchun Berdnikov qoʻshiqni R&B va elektron musiqa janrida kuylagan. „Dnevniki Lyoshi Kabanova“ albomi uchun Kabanov taronani klub musiqasi janrida ijro etgan. „Dnevniki Pashi Artemeva“ albomi uchun esa Artemyev qoʻshiqni sekin tempda, faqat klavishli cholgʻu yordamida ijro etgan boʻlib, mazkur versiya „Mening uyda yozilgan versiyam“ deb nomlanadi. Nihoyat, „Dnevniki Sashi Astashenka“ albomi uchun Astashenka qoʻshiqni „Depeche Mode“ guruhiga xos uslubda remiks oʻlaroq ijro etgan. Astashenka oʻz versiyasida qoʻshiq bandlarini sheʼr oʻlaroq oʻqib eshittirgan.

„25-y etaj“ qoʻshigʻi uchun G.&nbsp;Orlov rejissyorligida klip suratga olingan. Unda sovet davrida qurilgan koʻp qavatli imoratning 25-qavatida yashaydigan qiz tasvirlangan. Klip davomida guruh aʼzolari qizning kvartirasida qoʻshiqni ijro etishadi, ammo kelganidan keyin gʻoyib boʻlishadi. Klip yakunida guruh aʼzolari ayni uyning liftida tushib ketayotgani koʻrsatilgan.

## Manbalar

## Havolalar
*
Luke Robinson

**Luke James Robinson ()** (2001-yil 20-noyabrda tugʻilgan) — angliyalik professional futbolchi. Luke Robinson EFL chempionati vakili „Wigan Athletic“ futbol klubidan ijara shartnomasi asosida „Tranmere Rovers“ futbol klubida himoyachi sifatida oʻynaydi.

## Klubdagi faoliyati
Luke Robinson Angliyaning Birkenhead shahrida tugʻilgan. Luke Robinson yoshligidan „AC Hoylake“ futbol klubining yoshlar jamoasi safida futbol oʻynay boshlagan. Keyinchalik 2017—2018-yilgi mavsumda „Wrexham“ futbol klubining yoshlar jamoasiga qoʻshilgan. Luke Robinson klub safida mavsumdagi deyarli barcha musobaqalarda qatnashgan. Bu klublarda tarjiba orttirgandan soʻng, Luke Robinson 2018-yilning yozida „Wigan Athletic“ futbol klubi bilan ikki yillik stipendiyali shartnoma imzolashga rozilik bildirgan. Luke Robinson 2020-yilning mart oyida „Wigan Athletic“ futbol klubi bilan ikki yarim yillik yangi shartnoma imzolagan. Luke Robinson 2020-yil dekabr oyida Birinchi liga vakili „Sunderland“ futbol klubi ustidan gʻalaba qozonilgan uchrashuvda 'Wigan" futbol klubi safidagi ilk oʻyinini oʻtkazgan. Ushbu uchrashuvda Luke Robinson zaxiradan maydonga tushgan.

2022-yilning iyul oyida Luke Robinson „Wigan Athletic“ futbol klubi bilan yangi ikki yillik shartnoma imzolagan. Shundan soʻng, Luke Robinson oʻzining tugʻilgan shahrida joylashgan „Tranmere Rovers“ futbol klubi safida mavsumiy ijara shartnomasi asosida oʻzining futbolchilik faoliyatini davom ettirgan.

## Xalqaro oʻyinlardagi faoliyati
Luke Robinson Shotlandiyaning 18 yoshgacha boʻlgan oʻsmirlar milliy futbol terma jamoasida va Shotlandiyaning 19 yoshgacha boʻlgan oʻsmirlar milliy futbol terma jamoasi safida Shotlandiya sharafini xalqaro miqyosda himoya qilgan.

## Faoliyat statistikasi

## Manbalar
Devarn Green

**Devarn Rohan Green ()** (1996-yil 26-avgustda tugʻilgan) — angliyalik professional futbolchi. Devarn Green Milliy liga vakili „AFC Telford United“ futbol klubida hujumchi sifatida oʻynaydi.

Devarn Green yoshligidan „Burton Albion“ va „Blackburn Rovers“ futbol klublarining yoshlar jamoasi safida tarbiyalangan. Shunda keyin Devarn Green „Hednesford Town“, „Stourbridge“, „Tranmere Rovers“ va Southport" futbol klublarida oʻzining futbolchilik faoliyatini davom ettirgan. 2020-yil yanvar oyida Devarn Green „Scunthorpe United“ futbol klubi safiga qoʻshilishga rozilik bildirgan.

## Faoliyat

### Dastlabki yillardagi faoliyati
Devarn Green dastlab „Burton Albion“ futbol klubi safidatarbiyalangan. Keyin 16 yoshida „Blackburn Rovers“ futbol klubi safiga ikki yillik stipendiyali shartnoma asosida qoʻshilgan. Devarn Green 2016-yilning yozida „Hednesford Town“ futbol klubi safiga qoʻshilgan. Green 2017-yil 21-sentyabrda „boshqa joyda imkoniyatlarni qoʻlga kiritish uchun klubdan ketishga qaror qilgani“ haqida xabarlar paydo boʻlganidan soʻng, u „Hednesford Town“ futbol klubini tark etgan. Oʻsha oyning oxirida Devarn Green Shimoliy Premyer liga vakili „Stourbridge“ futbol klubiga qoʻshilgan. Ammo klub Devarn Greenni 28-oktyabr kuni nomaʼlum toʻlov evaziga Milliy liga vakili „Tranmere Rovers“ futbol klubiga sotgan. Devarn Green 2018-yilning 27-iyunida „Soutport“ futbol klubi bilan ikki yillik shartnoma imzolagan.

### Scunthorpe United
Devarn Green 2020-yil 31-yanvarda „Scunthorpe United“ futbol klubi bilan nomaʼlum toʻlov evaziga 18 oylik shartnoma imzolagan.

Devarn Green 2022-yil 31-yanvarda klubni tark etgan.

### AFC Telford United
2022-yil 8-mart kuni Green Milliy liga vakili „AFC Telford United“ futbol klubi bilan shartnoma imzolagan.

## Faoliyat statistikasi

## Manbalar
Miriam Ziegler

**Miriam Ziegler** (*talaffuzi: Miriam Sigler;* 1994-yil 19-mart, Oberpullendorf, Avstriya) — sobiq avstriyalik figurali uchuvchi. Ayollar oʻrtasidagi yakka holda konkida uchish musobaqalarida ikki karra Avstriya chempioni boʻlgan. 2012—2013-yilgi mavsumda u juftlikda konkida uchishga oʻtib, Severin Kiefer bilan juftlik hosil qilib, birgalikda yetti karra Avstriya chempioni boʻlgan.

2019-yil 25-iyul holatiga koʻra, bu juftlik Xalqaro konkida uchish ittifoqi (ISU) reytingida 11-oʻrinni egallagan.

## Faoliyati

2012—2013-yilgi mavsumdan boshlab Miriam juftlikda konkida uchish boʻyicha musobaqalarda qatnasha boshladi. Severin Kiefer uning sherigi boʻldi. Ice Challenge 2013 turnirida juftlik 4-oʻrinni egalladi.

Juftlik 2015—2016-yilgi mavsumni juda ishonchli boshladi. Slovakiyada boʻlib oʻtgan Nepela Memorial turnirida konkida uchuvchilar erkin dasturda va oldingi yutuqlarini yaxshiladilar. Ikki hafta oʻtgach, juftlik Nice kubogida kumush medalni qoʻlga kiritishdi. Oktyabr oyi oxirida bu juftlik Skate Canada Gran-pri seriyasining bosqichida ishtirok etdi; ular oltinchi oʻrinda edi. Shu bilan birga, umumiy va erkin dasturda sport yutuqlari yaxshilandi. Keyin juftlik Trophée Bompard Gran-pri bosqichida chiqish qildi, ammo qisqa dasturlardan soʻng, musobaqa bekor qilindi (Fransiya poytaxtida bir qator teraktlar sodir boʻlgan). Milliy chempionatda juftlik yana mamlakat chempioni boʻlishdi va bir oydan soʻng qoʻshni Slovakiyada boʻlib oʻtgan Yevropa chempionatida ishtirok etishib, u yerda qisqa dastur boʻyicha oldingi yutuqlarini yaxshilashga va kuchli oʻntalikka kirishga muvaffaq boʻlishdi. Ikki oy oʻtgach, AQShda boʻlib oʻtgan jahon chempionatida qatnashgan avstriyalik juftlik final bosqichiga yetib bormadi.

Miriam/Severin juftligi Nice shahrida oʻtkazilgan olimpiada oldidan yangi mavsumni Nice kubogida boshlab, ikkinchi oʻrinni egalladi. Noyabr oyi oʻrtalarida Parij Gran-pri bosqichida ishtirok etishdi va u yerda Trophée de France musobaqasida oxirgi oʻrinni egalladi. Noyabr oyining oxirida juftlikSapporoGran-pri yakuniy bosqichida chiqish qilishib, oxirgi oʻrinni egalladilar, ammo shu bilan birga, erkin dastur va oldingi umumiy sport yutuqlari yaxshilandi. Bu juftlik 2017-yilgi milliy chempionatda qatnashgan, biroq konkida uchuvchilar qisqa dasturdan soʻng musobaqani tark etishgan. Yanvar oyining oxirida figurali uchuvchilar Ostravada boʻlib oʻtgan Yevropa chempionatida ishtirok etib, quyi oʻntalikka kirgan va umumiy hamda qisqa dasturda oldingi yutuqlarini yaxshilagan. Mart oyining oxirida Avstriya chempionlari Helsinkida boʻlib oʻtgan jahon chempionatida ishtirok etishdi ammo finalga chiqa olishmadi hamda Olimpiya oʻyinlariga yoʻllanmani qoʻlga kirita olmadilar. Biroq, ular qisqa dasturda oldingi yutuqlarini yaxshilashga muvaffaq boʻlishdi.

2022-yil mart oyida Fransiyada boʻlib oʻtgan Jahon chempionati yakunida (bu yerda konkida uchuvchilar eng yaxshi natijalarga erishgan) figurali uchuvchilar oʻz faoliyatini tugatishga qaror qilishdi.

## Natijalari

* WD — sportchilar musobaqadan chiqib ketishdi.

## Manbalar
Oq ayiqlar (xokkey klubi, Toshkent)

**"Oq ayiqlar"** () — Oʻzbekiston poytaxti Toshkent shahrining xokkey klubi. 2012-yil oxirida tashkil etilgan.

2013-yil yanvar oyida Oʻzbekiston xokkey ligasining ilk bor qur’a tashlash marosimida ishtirok etdi. Birinchi davra natijalariga koʻra (ikkinchi davra oʻtkazilmagan va aslida chempionat bekor qilingan) 3 ochko bilan toʻrtta jamoa orasida uchinchi oʻrinni egalladi. U Oʻzbekiston xokkey ligasining 2013-yilgi bronza sovrindori hisoblanadi.

## Havolalar

* 
* 
*
David McDermott

**David Anthony McDermott ()** (1988-yil 6-fevralda tugʻilgan) — angliyalik professional futbolchi. David McDermott „Walsall“ futbol klubida qanot hujumchisi sifatida oʻynagan.

## Faoliyati

### Walsall
David McDermott Angliyaning Stourbridge shahrida tugʻilgan. McDermott „Walsall“ futbol klubining yoshlar jamoasida tarbiyalangan. David McDermott 2004-yil 25-avgustda „Walsall“ futbol klubi safida „Sheffield Wednesday“ futbol klubiga qarshi oʻyinda (1:0 hisobida magʻlubiyat) oʻzining ilk oʻyinini oʻtkazgan. Bu uchrashuv David McDermottning 2004—2005-yilgi mavsumdagi yagona oʻyini edi. David McDermott 2005—2006-yilgi mavsumni uchta oʻyin bilan yakunlagan va 2006-yilning may oyida „Walsall“ futbol klubi bilan birinchi professional shartnomasini imzolagan. David McDermott 2007-yil 4-yanvarda „Halesowen Town“ futbol klubiga bir oylik ijara shartnomasi asosida qoʻshilgan. David McDermott klub safida toʻrtta oʻyinda maydonga tushgan va ikkita gol urgan. David McDermott 2007—2008-yilgi mavsumni „Walsall“ futbol klubi tarkibida 15 ta oʻyinda yakunlagan. Shundan soʻng, David McDermott 2008-yilning 7-mayida klubni tark etgan.

### Kidderminster Harriers
David McDermott avgust oyida sinovdan oʻtgandan soʻng, „Kidderminster Harriers“ futbol klubi safiga qoʻshilgan. David McDermott 2008—2009-yilgi mavsumni „Kidderminster“ klubi safida 29 ta oʻyin va bitta gol bilan yakunlagan va 2009-yilning iyulida klub bilan yangi bir yillik shartnoma imzolagan. David McDermott 2010-yil 17-fevralda „Halesowen“ futbol klubi safiga yana bir oylik shartnoma asosida qoʻshilgan. David McDermott klub safidagi ijara muddatini mart oyida beshta oʻyin va ikkita gol bilan yakunlagan. David McDermott 2009—2010-yilgi mavsum oxirida „Kidderminster“ futbol klubi safida 25 tauchrashuv oʻtkazgan.

### York City
David McDermott 2010-yil iyul oyida „York City“ futbol klubi safiga qoʻshilgan.

### Keyingi faoliyati
"York City" futbol klubida asosiy jamoaga kira olmagan McDermott 2012-yil 6-yanvarida klubni tark etgan va keyinchalik „AFC Telford United“ futbol klubi safiga sinov muddati uchun chaqirilgan. David McDermott 2012-yilning 6-fevralida „AFC Telford“ futbol klubi bilan shartnoma imzolagan, biroq klubning tarkibida birorta ham oʻyinda maydonga tushmagan. Keyinchalik David McDermott 2011—2012-yilgi mavsumning qolgan qismida „Stourbridge“ futbol klubi jamoasiga qoʻshilgan. McDermott 2012-yil 29-sentyabrda Shimoliy Premyer liga vakili „Rushall Olympic“ futbol klubi bilan shartnoma imzolagan va klub safida 2012—2013 va 2013—2014-yilgi mavsumlarida oʻynagan. David McDermott 2014-yilning 7-avgustida „Worcester City“ futbol klubi jamoasiga qoʻshilgan.

## Faoliyat statistikasi

## Manbalar
Holid Ziyo Ushoqligil

Holid Ziyo Ushoqligil

**Holid Ziyo Ushoqligil** (1866, Istanbul - 27-mart 1945, Istanbul), Servet-i Funun va Jumhuriyat adabiyoti romanchisidir. Baʼzi adabiy maqolalarini *Hazina-i Evrak* jurnalida *Mehmet Holid Ziyouddin* nomi bilan nashr etgan.

Servet-i Funun adabiyotning eng buyuk nasr ustasi hisoblanadi. Birinchi buyuk turk romani sifatida qabul qilingan Aşk-i Memnu muallifidir.  U turk romanining chinakam gʻarbiy oʻzlikni egallashiga katta hissa qoʻshgan yozuvchidir.

Usmonlilar imperiyasida Sulton Mehmed Reshad hukmronligi davrida Majlis-i Ayon aʼzosi (1909—1912) boʻlib xizmat qilgan.
Toshkent (xokkey klubi)

**Toshkent xokkey klubi** () – Oʻzbekiston poytaxti Toshkent shahrining xokkey klubi. 2018-yil oxirida tashkil etilgan.

2019-yilgi mavsumdan boshlab Oʻzbekiston chempionatida ishtirok etib kelmoqda.

## Havolalar va manbalar

* 
* 
* 
* 
*
Timur Alimov

**Timur Agzamovich Alimov** — Sovet iqtisodchisi, davlat va siyosiy arbobi.

## Biografiyasi
1936-yilda Toshkent shahrida tugʻilgan. KPSS aʼzosi.

1960-yildan — iqtisodiy, ijtimoiy va siyosiy ishlarda ishtirok etgan. 1960—2010-yillarda — loyiha instituti muhandisi, Afgʻonistonda ishlagan, bosh muhandis, Toshkent suv ombori Oʻzbekiston Vazirlar Kengashi boshligʻi, boʻlim boshligʻi, Oʻzbekiston Vazirlar Kengashi ishlari boʻlimi mudiri, Toshkent viloyati ijroiya qoʻmitasi raisi, Oʻzbekiston Kompartiyasi Toshkent viloyati qoʻmitasi birinchi kotibi, Oʻzbekiston Tabiatni muhofaza qilish davlat qoʻmitasi raisi, Oʻzbekiston Prezidentining tashkiliy va kadrlar siyosati boʻyicha Davlat maslahatchisi, Oʻzbekiston Respublikasi Prezidenti huzuridagi Nazoratni muvofiqlashtiruvchi kengash raisi lavozimlarida ishlagan.

2003-yilda Mehnat shuhrati ordeni bilan taqdirlangan.

Oʻzbekiston SSR Oliy Sovetining 9, 10 va 11-chaqiriqlari deputati etib saylangan.

2015-yilda Toshkentda vafot etgan.

## Manbalar

## Havolalar
* Alimov
Sam Muggleton

**Samuel Alexander Muggleton ()** (1995-yil 17-noyabrda tugʻilgan) — angliyalik futbolchi. Sam Muggleton „Belper Town“ futbol klubida himoyachi va yarim himoyachi sifatida oʻynaydi.

## Faoliyati

### Dastlabki yillardagi faoliyati
Sam Muggleton Leicestershire shtatining Melton Mowbray shahrida tugʻilgan. Sam Muggleton sobiq futbolchi Carl Muggletonning oʻgʻlidir. Sam Muggleton mahalliy „Syston“ futbol klubining yoshlar jamoasida tarbiyalangan. Keyinchalik, u „Leicester City“ futbol klubiga qoʻshilgan. Sam Muggleton „Leicester“ futbol klubi safida bir necha mavsum davomida turli yoshlar darajasidagi jamoalarda oʻynagan. Shundan soʻng Sam Muggleton „Holwell Sports“ futbol klubi safiga qoʻshilgan.

Sam Muggleton, 16 yoshida, 2012-yilning noyabr oyida „Gillingham“ futbol klubi bilan ikki yillik stipendiyali shartnoma imzolagan. Sam Muggleton 2012—2013-yilgi mavsumning soʻnggi kunida „Gillingham“ futbol klubi safida birinchi jamoadagi ilk oʻyinini oʻtkazgan.

Sam Muggleton 2014-yilning 27-martida 2013—2014-yil oxirigacha ijara shartnomasi asosida Premyer konferensiya vakili „Barnet“ futbol klubi safiga qoʻshilgan. Klub safidagi oltita uchrashuvdan soʻng Sam Muggleton „Gillingham“ futbol klubiga qaytgan. Sam Muggleton 2013—2014-yil oxirida „Gillingham“ futbol klubini tark etgan. Shundan soʻng, Sam Muggleton 2014-yil 16-mayda „Barnet“ futbol klubi bilan doimiy shartnoma imzolagan.

### Ligadagi oʻyin faoliyati
2017-yil 17-yanvarda Sam Muggleton nomaʼlum toʻlov evaziga Milliy liga vakili „Eastleigh“ futbol klubi bilan shartnoma imzolagan.

2017-yil 20-mart kuni Sam Muggleton „Eastleigh“ futbol klubini tark etganidan soʻng, Milliy liga vakili „York City“ futbol klubi bilan 2016—2017-yil oxirigacha moʻljallangan shartnoma imzolagan. Sam Muggleton 2017-yil 21-oktyabrda bir oylik ijara shartnomasi asosida „Boston Unaited“ futbol klubi safiga qoʻshilgan. Sam Muggleton klub safida oʻtita oʻyinda maydonga tushgan va ijara muddati tugaganidan keyin „York“ futbol klubi safiga qaytib kelgan. 2018-yilning 9-fevralida Sam Muggleton 2017—2018-yilgi mavsumning qolgan qismida ijara asosida „Scarborough Athletic“ futbol klubi safiga qoʻshilgan. U klub safida sakkizta oʻyin oʻtkazgan, keyin esa „York“ klubi tarkibiga qaytgan. Sam Muggleton mavsum oxirida „York“ futbol klubini tark etgan.

## Faoliyat statistikasi

## Manbalar
Emesa qamali

638-yili Vizantiya imperatori Heraklious (610–641) 100 ming qoʻshin bilan musulmonlardan Emesa shahrini tortib olish uchun yoʻlga chiqadi. Shaharda 3 ming kishilik musulmon qoʻshini bor edi. Emesaga Shom noibi Abu Ubayda ibn Jarroh (r.a.) va Holid ibn Valid (r.a.) lar boshliq 10 ming askar yetib kelib shaharni himoya qilishadi. Qamal 4 oy davom etadi. Imperator Irakliy 40 ming talofat koʻrib ortga chekinadi. Musulmonlardan esa 1 ming kishi halok boʻladi.

## Manbalar
Rustambek Qurbonov

**Qurbonov Rustambek Javdatovich** (28.06.1954-yilda Toshkent shahrida tugʻilgan) — Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy davlatlar bilan doʻstlik aloqalari qoʻmitasi raisi, 2006—2009-yillarda Oʻzbekiston Respublikasi Madaniyat va sport ishlari boʻyicha vaziri boʻlgan, 2009—2017-yillarda Olimpiya shon-shuhrati muzeyi direktori, 2017—2018-yillarda Oʻzbekiston Respublikasi Jismoniy tarbiya va sport davlat qoʻmitasi raisi lavozimlarida ishlagan.

## Faoliyati
1971—1973-yillarda Toshkent 2-qurilish boshqarmasiga qarashli 1-Uy-joy qurilish kombinatida suvoqchi boʻlib ishlagan, soʻngra 1973—1975-yillarda Qurolli kuchlar safida xizmat qilgan. 1976—1985-yillarda Toshkent shahar Bosh qurilish boshqarmasi suvoqchi, prorab, instruktor-metodist, yoshlar tashkiloti kotibi, 6-qurilish tresti, 47-qurilish boshqarmasi prorabi boʻlib ishlagan. 1985—1989-yillarda — Sobir Rahimov tumani Partiya qoʻmitasi tashkiliy boʻlim metodisti, ishlab chiqarish boʻlimi metodisti, tashkiliy boʻlim mudiri, 1989—1990-yillarda esa Toshkent shahar partiya qoʻmitasi tashkiliy boʻlimi metodisti lavozimlarida ishlagan.

1990—1992-yillarda Toshkent shahar hokimligi ijroiya qoʻmitasi Xalq deputatlari Kengashining tashkiliy-kadrlar boʻlimi mudiri, 1993-yilda Toshkent shahar Yunusobod tumani hokimining birinchi oʻrinbosari boʻlgan. 2001—2004-yillarda Toshkent shahar hokimining ijtimoiy masalalar boʻyicha oʻrinbosari, 2004-yilda esa Toshkent shahar Bektemir tumani hokimi boʻlgan. 2004—2009-yillarda Oʻzbekiston Milliy olimpiya qoʻmitasi prezidenti, 2005—2006-yillarda esa „Oʻzbekturizm“ milliy kompaniyasi raisi boʻlgan. 2006—2009-yillarda Oʻzbekiston Respublikasi Madaniyat va sport ishlari boʻyicha vaziri lavozimida ishlab kelgan.

2009-yilda Olimpiya shon-shuhrati muzeyi direktori etib tayinlangan, 2017—2018-yillarda esa Oʻzbekiston Respublikasi Jismoniy tarbiya va sport davlat qoʻmitasi raisi lavozimida ishlab kelgan. 2018-yildan hozirgi vaqtga qadar Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy davlatlar bilan doʻstlik aloqalari qoʻmitasi raisi lavozimida ishlab kelgan.

## Mukofotlari

* "Mehnat shuhrati" ordeni (2021-yil 30-iyul) — *mamlakatimizda millatlararo doʻstlik va totuvlikni mustahkamlash, jamiyatda turli millat va elat vakillari oʻrtasida bagʻrikenglik, mehr-oqibat va oʻzaro hamjihatlik muhitini qaror toptirishga qoʻshgan munosib hissasi, bu boradagi ulkan xizmatlari uchun oʻziga xos milliy madaniyatlar, urf-odat va anʼanalarni asrab-avaylash va rivojlantirish, xorijiy davlatlar bilan ikki tomonlama oʻzaro manfaatli munosabatlar va madaniy-gumanitar aloqalarni yangi bosqichga koʻtarish, davlatimizning tinchliksevar va insonparvar siyosatini xalqaro miqyosda keng targʻib qilish, shuningdek navqiron avlodni Vatanga muhabbat va sadoqat, milliy va umuminsoniy qadriyatlarga hurmat, jamiyat hayotida faol ishtirok etish ruhida tarbiyalash borasidagi ibratli ishlarga toʻxtalib oʻtildi*.

## Havolalar

* intercomitet.uz

## Manbalar
Mute jangi

Muta jangi 629-yili sentabrda Shom (hozirgi Suriya) da boʻlib oʻtadi. Musulmonlar qoʻshini Zayd ibn Horisa boshliq 3 ming kishidan Vizantiya qoʻshini esa imperator Irakliy (610-641) boshliq 100 000 (Al-Voqidiyga koʻra) yoki 200 000 (Ibn Is'hoqga koʻra) kishidan iborat edi. Jang juda shiddatli kechadi. Vizantiya qoʻshini musulmonlar qoʻshinini qurshab oladi. Jangda avval Zayd ibn Horisa keyin Jaʼfar ibn Abu Tolib soʻngra Abdulloh ibn Ravoha shahid boʻlishidi. Qoʻshin boshliqligi esa Holid ibn Volidga oʻtadi u musulmonlar qoʻshinini qurshovdan olib chiqib sogʻ omon Madinaga yetib boradi. Jangda 3 ming Vizantiya askari halok boʻladi. Musulmonlardan esa 12 kishi shahid boʻladi.

## Manbalar
Zanjirlar jangi

**Salosil jangi** (; *Dhat al-Salasil*), shuningdek, **Zanjirlar jangi** deb ham ataladi. 633-yilning aprel oyida Roshidun xalifaligi va Sosoniy fors imperiyasi oʻrtasida boʻlib oʻtgan birinchi jang. Kazmada (hozirgi Quvayt) Xolid ibn al-Volid va Hormozd qoʻl ostidagi forslar qoʻshini tomonidan olib borilgan. Ridda urushlari nihoyasiga yetgach, Arabiston yarim oroli xalifa Abu Bakr hukmronligi ostida birlashtirildi. Darhaqiqat, ushbu jang Roshidun xalifaligining birinchi jangi boʻlib, unda musulmon armiyasi oʻz chegaralarini Arabistondan tashqarida kengaytirishni maqsad qildi va shu tariqa arablar oʻz istilosini boshladi.

## Kuch
Musulmon qoʻshini 18,000 nafar, Sosoniylar 40,000 nafar askar bilan jangga kirgan.

## Yoʻqotishlar
Urushda musulmonlarning 1,000 nafar, Sosoniylarning esa 20,000 nafar askarlari halok boʻlgan.

## Manbalar

## Havolalar
* A. I. Akram, ''The Sword of Allah: Khalid bin al-Waleed, His Life and Campaigns'', Lahore, 1969
Gerda Seray tumani

**Gerda Serai** — Afgʻonistonning Paktia viloyatiga qarashli tuman. U 2005-yilda Wuza Zadran tumanidan ajralib chiqqan. 2021-yilda aholi soni 12 684 kishini tashkil etgan.

## Manbalar
Ōra (Gunma)

Yaponiyaning Gunma prefekturasida joylashgan shaharchadir. 2020-yil 31-avgust holatiga koʻra, shaharchada 10382 xonadonda 26267 nafar aholi istiqomat qilgan, aholi zichligi har kvadrat kilometrga 840 nafarni tashkil qiladi. Shaharning umumiy maydoni 31,11 kvadrat kilometr (12,01&nbsp;mi²) ga teng.

## Geografiyasi
Ora Gunma prefekturasining oʻta janubiy hududida joylashgan boʻlib, shimolda Tochigi prefekturasi bilan chegaralangan.

### Atrofdagi munitsipalitetlar
Gunma prefekturasi

* Ota
* Tatebayashi
* Oizumi
* Chiyoda
* Meiva

Tochigi prefekturasi

* Ashikaga

## Demografiyasi
Yaponiya aholini roʻyxatga olish maʼlumotlariga koʻra, Ōra aholisi soni 2000-yilda eng yuqori choʻqqisiga chiqqan va shundan beri kamaygan

## Tarixi
Nakano, Takashima va Nagae qishloqlari 1889-yil 1-aprelda Gunma prefekturasining Ōra tumanida Meidzi restavratsiyasidan keyin zamonaviy munitsipalitetlar tizimini yaratish bilan yaratilgan. 1955-yil 1-martda Nakano va Takashima birlashib, Nakajima qishlog‘ini tashkil qiladi. Nakae qoʻshni Tominaga va Eiraku bilan birlashib, Chiyoda qishlogʻini tashkil etadi. Biroq, 1956-yil 30-sentyabrda sobiq Nakae qishlogʻi Chiyodadan Nakajimaga koʻchirildi va 1957-yil 1-yanvarda Nakajma nomi Ōra deb oʻzgartirildi. Ōra 1968-yil 1-aprelda shaharcha maqomiga koʻtarildi.

## Hukumat
Ōra toʻgʻridan-toʻgʻri saylanadigan mer va 14 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Ōra, shu nomli tumanidagi boshqa munitsipalitetlar bilan birga Gunma prefekturasi assambleyasiga uchta aʼzoni qoʻshish huquqiga ega. Milliy siyosat nuqtai nazaridan, shahar Yaponiya Diet quyi palatasining Gunma 3-okrugi tarkibiga kiradi.

## Taʼlim tizimi
Orada shahar hukumati tomonidan boshqariladigan toʻrtta davlat boshlangʻich maktabi hamda ikkita davlat oʻrta maktabi shuningdek, Gunma prefekturasi Taʼlim kengashi tomonidan boshqariladigan bitta davlat oʻrta maktabi faoliyat yuritadi.

## Transport

### Temir yoʻl
 Tobu temir yo'li — Tobu Koizumi liniyasi

* Hon-Nakano - Shinozuka

### Magistral yoʻl

* Milliy yoʻnalish 122
* Milliy yoʻnalish 354

## Mahalliy diqqatga sazovor joylar

* Ora ramziy minorasi
* Matsumoto bogʻi
* Tatar Marshland
## Galereya

## Manbalar

## Havolalar

* Rasmiy veb -sayt
Kevin Berkoe

**Kevin Nana Yaw Berkoe** () (2001-yil 5-iyulda tugʻilgan)—angliyalik professional futbolchi. Kevin Berkoe Ikkinchi liga vakili „Salford City“ futbol klubida himoyachi sifatida oʻynaydi.

Kevin Berkoe oʻz faoliyatini „Chelsea“ va „Wolverhampton Wanderers“ futbol klubining yoshlar akademiyalarida boshlagan. Shundan soʻng,Kevin Berkoe 2019-yilda „Oxford United“ futbol klubi bilan ilk professional shartnomasini imzolagan. Oʻsha mavsumda Kevin Berkoe „Oxford City“ futbol klubi safida ijara shartnomasi asosida oʻynagan.Keyin 2020-yilda Berkoe klubni tark etgan va „Salford City“ futbol klubiga oʻtgan.

## Faoliyati
Kevin Berkoe yoshligida „Chelsea“ va „Wolverhampton Wanderers“ futbol klublarining yoshlar jamoasida oʻynagan. U 2019-yilning mart oyida „Sunderland“ futbol klubi safida sinovdan oʻtgan, ammo may oyida „Oxford United“ futbol klubi bilan shartnoma imzolagan. Klubga qoʻshilishga rozilik bildirganidan soʻng, „Oxford United“ futbol klbi menejeri Karl Robinson Kevin Berkoeni „tezkor, texnik jihatdan juda yaxshi oʻyinchi“ deb taʼriflagan. Kevin Berkoe 13-avgust kuni EFL kubogi birinchi davrasida „Peterborough United“ futbol klubiga qarshi oʻyinda oʻzining „Oxford“ futbol klubidagi ilk uchrashuvini oʻtkazgan. 22-noyabr kuni Kevin Berkoe „Oxford City“ futbol jamoasiga 28 kunlik ijara asosida qoʻshilgan. 17-dekabr kuni Kevin Berkoe klub uchun birinchi golini „St Albans City“ futbol klubi boʻlib oʻtgan uchrashuvda (3:3 hisobida durang) raqib darvozasiga kiritishga muvaffaq boʻlgan. Keyingi haftada Kevin Berkoening klubdagi ijara muddati 2020-yil yanvar oyi oxirigacha uzaytirilgan. 2020-yil yanvar oyida Kevin Berkoe yana bir oyga klubda qoladigan boʻlgan.

Kevin Berkoe 2019—2020-yilgi mavsum oxirida „Oxford United“ futbol klubini tark etgan. Kevin Berkoe 2020—2021-yilgi mavsum uchun „Salford City“ futbol klubi bilan shartnoma imzolagan. 2021-yil 25-sentyabrda Kevin Berkoe Milliy liga vakili „AFC Telford United“ futbol klubiga bir oyga ijaraga oʻtgan. U 2021-yil 12-noyabrda „Salford City“ futbol klubi safiga chaqirib olingan.

## Faoliyat statistikasi

## Manbalar
Tamamura

Yaponiyaning Gunma prefekturasida joylashgan shaharchadir. 2020-yil 1-sentyabr holatiga koʻra, shaharchada 15685 ta xonadonda 36367 nafar aholi istiqomat qilgan, aholi zichligi esa 1 km² ga 1440 kishidan toʻgʻri keladi. Shaharning umumiy maydoni 25,78 kvadrat kilometr (9,95 mi²) ni tashkil etadi.

## Geografiyasi
Tamura janubda Saitama prefekturasi bilan chegaradosh boʻlib, Kanto tekisligining shimoliy chekkasida janubiy Gunma prefekturasida hududida joylashgan. Shahardan Tama daryosi oqib oʻtadi.

* Daryolari: Tone daryosi, Karasu daryosi

### Atrofdagi munitsipalitetlar
Gunma prefekturasi

* Takasaki
* Maebashi
* Fujioka
* Isesaki

Saitama prefekturasi

* Honjo
* Kamisato

### Iqlimi
Tamamura nam kontinental iqlimga ega (Köppen *Cfa*) boʻlib, issiq yoz va sovuq qish bilan tavsiflanadi. Tamamurada oʻrtacha yillik harorat 14,5 °C ni tashkil etadi. Yillik oʻrtacha yogʻingarchilik miqdori 1250 mm boʻlib, sentyabr esa eng seryogʻin oy hisoblanadi. Avgustda eng yuqori harorat 26,5 °C, eng past harorati esa yanvarda, 3,4 °C atrofida boʻladi.

## Demografiyasi
Yaponiya aholini roʻyxatga olish maʼlumotlariga koʻra, Tamura aholisi soni bir necha oʻn yillik kuchli oʻsishdan soʻng yaqin yillarda yana kamayishni boshlagan.

## Tarixi
Tamamura Edo davrida Nikko Reiheishi Kaidodagi post shaharchasi sifatida rivojlangan, bu Nikko Kaidoning pastki yoʻnalishi boʻlib, u Edo shahrini aylanma yoʻllar orqali, Nakasendo shahri bilan bogʻlagan.

Tamamura shahri 1889-yil 1-aprelda Gunma prefekturasining Nava okrugida Meiji restavratsiyasidan keyin zamonaviy munitsipalitetlar tizimini yaratilish bilan tashkil etilgan. 1896-yilda Nava tumani va Sai tumani birlashib, Sava tumanini hosil qildi. 1955-yil 10-aprelda Tamamura qoʻshni Shibane qishlogʻini, keyin esa 1957-yil 1-avgustda Joyoni oʻziga qoʻshib oldi.

## Hukumat
Tamamura toʻgʻridan-toʻgʻri saylanadigan mer va 13 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Tamura Gunma prefekturasi assambleyasiga bir aʼzo qoʻshish huquqi mavjud. Milliy siyosat nuqtai nazaridan, shahar Yaponiya Diet quyi palatasining Gunma 2-okrugi tarkibiga kiradi.

## Iqtisodiyoti
Ilgari Tamamuradagi aholining koʻpchiligi ipakchilik bilan shugʻullangan.

* Qishloq xoʻjaligi — 877 kishi (5,1 %)
* Ishlab chiqarish — 6957 kishi (40,2 %)
* Xizmat koʻrsatish — 9490 kishi (54,8 %)

## Taʼlim tizimi
Tamamura shahrida beshta davlat boshlangʻich maktabi va shahar hukumati tomonidan boshqariladigan ikkita davlat oʻrta maktabi shuningdek, Gunma prefekturasi taʼlim kengashi tomonidan boshqariladigan bitta davlat oʻrta maktabi faoliyat yuritadi. Shaharda bitta xususiy boshlangʻich maktab ham bunyod etilgan. Shaharchada Gunma prefekturasining ayollar universiteti ham joylashgan.

## Transporti

### Temir yoʻl
Tamura yoʻlovchi temir yoʻl xizmatiga ega emas. Eng yaqin stansiya — qoʻshni Takasaki shahridagi Shinmachi stansiyasi hisoblanadi.

### Magistral yoʻl

* Jōshin-etsu tezkor yoʻli- Takasaki-Tamamura Smart IC
* Milliy yoʻnalish 354
## Galereya

## Manbalar

## Havolalar

* Rasmiy veb -sayt
Tiran va Karvan okrugi

**Tiran** **va Karvan okrugi** () – Eronning Isfahon viloyatida joylashgan. Okrug markazi — Tiran. 2006-yilgi aholini roʻyxatga olish maʼlumotlariga koʻra, okrug aholisi 64,043 nafar, 17,802 oiladan iborat boʻlgan. 2016-yilgi maʼlumotlarda esa, aholi soni 71,575 kishini tashkil etgan.

## Maʼmuriy boʻlinmalar

## Manbalar
Gonçalo Inácio

***Gonçalo Bernardo Inácio*** (portugalcha talaffuzi: *Gonsalo Bernardo Inasio;* 2001-yil 25-avgustda tugʻilgan) — portugaliyalik professional futbolchi, Primeira Liga klubi Sporting CP jamoasida markaziy himoyachi sifatida oʻynaydi. Muayyan kumirga ega boʻlmaganiga qaramay, Inácio ***Jeremi Matyo***ga taqlid qilishga harakat qiladi.

## Dastlabki faoliyati
Inácio oʻz faoliyatini „Sporting“ akademiyasiga oʻtishdan oldin mahalliy „Almada“ klubida boshlagan. Bungacha u shaharlararo raqiblari Benfika bilan bir necha bor sinovlarni oʻtkazgan, ammo oxir-oqibat u mashgʻulotlarga olib ketilayotganda ikki marta otasining mashinasi buzilib qolganda, ularga qoʻshilmaslikka qaror qilgan. 2018-yilning 13-yanvarida u 16 yoshida birinchi professional shartnomasini imzoladi.

## Klubdagi faoliyati
Inácio 2020-yil 6-iyulda birinchi jamoaga chaqiruv oldi, Primeira Liga doirasida Moreirense bilan golsiz durangda foydalanilmadi, u tabiatan oʻzining ogʻir bosiqligi sababli dastlab moslashishga qiynalardi, lekin murabbiy Ruben Amorim va uning jamoadoshlari Nuno Mendes, Eduardo Kuarejma va Tiago Tomas yordamida muvaffaqiyatga erishdi, ular bilan oʻz vaqtida doʻstlashdi. yoshlar tomonlari. U 4-oktyabr kuni „Portimonense“ klubiga qarshi safarda 2:0 hisobida gʻalaba qozongan oʻyinning 62-daqiqasida zaxiradan maydonga tushdi va bu uning debyut oʻyini edi.

2021-yil 20-mart kuni Inácio oʻzining birinchi golini urdi va „Vitoriya de Gimaras“ ustidan 1:0 hisobida gʻalaba qozondi. 23-yanvar kuni u „Braga“dan 1:0 hisobida magʻlub boʻlgan Pedro Porroga golli uzatmani amalga oshirib, jamoasiga Taça da Ligada gʻalaba qozonishga yordam berdi, uning oʻyindagi harakati Amorimni hayratda qoldirdi, futbolchi yakunda Luis Netodan oʻzib ketdi. U 19 yillik tashnalikdan soʻng, boʻlajak chempionlar uchun ichki ligada 20 marotaba maydonga tushdi.

## Xalqaro darajadagi faoliyati
Inácio Portugaliya terma jamoasini 17- 21 yosh chegarasigacha boʻlgan turnirlarda, jami 17 ta oʻyinda himoya qilgan. U Fernando Santos tomonidan 2021-yil 26-avgust kuni 2022-yilgi Jahon chempionati saralashida Ozarbayjon va Irlandiya Respublikasiga qarshi hamda Qatar milliy terma jamoasi bilan oʻrtoqlik oʻyinlariga chaqirilgan edi. Ammo, toʻrt kundan soʻng u chap sonidan jarohat olib, jamoadan chetlatildi.

2021-yil 12-noyabrda Inácio 21 yoshgacha boʻlganlar oʻrtasidagi debyutini oʻtkazdi va 2023-yilgi Yevropa chempionati saralash bosqichida Kiprda 1:0 hisobida gʻalaba qozondi. U oʻzining birinchi golini toʻrt kundan soʻng, Faroda 6:0 hisobida magʻlub boʻlgan teskari bahsda kiritdi.

2022-yil oktyabr oyida Inácio 2022-yil Qatarda boʻlib oʻtadigan futbol boʻyicha Jahon chempionati uchun 55 kishilik dastlabki tarkibga kiritildi.

## Faoliyat statistikasi

### Klubdagi natijalari

## Yutuqlari
**Sporting CP**

* Primeira Liga: 2020-21-yillar.
* Taçada Liga: 2020-22-yillar
* Supertaça Candido de Oliveyra: 2021-yil.

**Individual**

* Primeira Ligada oyning eng yaxshi himoyachisi: 2021-yil dekabr.
* SJPF oyning eng yaxshi yosh futbolchisi: 2021-yil noyabr

## Manbalar

## Havolalar

* Sporting rasmiy profili 
* Milliy jamoa maʼlumotlari
Chaharikar tumani

**Charikar tumani** — Afgʻonistonning Parwon viloyatiga qarashli tuman. Charikar tumanining markazi — Charikar shahri. 2019-yilda aholi soni 198 306 kishini tashkil etgan.

## Yana qarang

* Charikar
* Parvon viloyati

## Manbalar